แบงก์ระบุยังไม่มีพบการถอนเงินผิดปกติ
ผู้บริหารธนาคารกสิกรไทย ระบุ สถานการณ์การเงินยังปกติ ยังไม่พบสัญญาณอันตราย ย้ำ ไม่กังวลการเมืองแรง
15 ก.พ. 2553

ผู้บริหารธนาคารกสิกรไทย ระบุ สถานการณ์การเงินยังปกติ ยังไม่พบสัญญาณอันตราย ย้ำ ไม่กังวลการเมืองแรง
นายวีรวัฒน์ ปัณฑวังกูร รองกรรมการผู้จัดการ ธนาคารกสิกรไทย เปิดเผยว่า สถานการณ์ความเคลื่อนไหวทางการเงินของลูกค้าธนาคารกสิกรทั้ง 800 สาขาทั่วประเทศยังปกติ ไม่มีอะไรน่าเป็นห่วง โดยยังไม่มีสัญญาณการถอนเงินออกในรายใหญ่ๆ ส่วนรายเล็กนั้นมีการเข้าออกตามปกติ ตรงกันข้ามช่วงนี้ลูกค้าที่ได้รับเงินอังเปาจากเทศกาลตรุษจีน เริ่มกลับมาฝากเงินมากขึ้น
ทั้งนี้ คิดว่าประชาชนเองยังไม่กังวลกับสถานการณ์ที่กำลังเกิดขึ้นในสังคมหลายอย่าง และคงไม่เหมือนกับตลาดหลักทรัพย์ที่อ่อนไหวไปตามสถานการณ์แวดล้อมง่าย อย่างไรก็ตามวันที่ 26 ก.พ.นี้เองเราก็ไม่ได้กังวลอะไร เป็นพิเศษ และ ยังไม่มีสัญญาณที่บ่งบอกถึงการถอนเงินออกไปเก็บ ยังหมุนเวียนตามปกติ